Model ukidanja samoizolacija u osnovnim i srednjim školama – obavijest OŠ Poreč

Dragi učenici, poštovani roditelji,

Stigle su upute od MZO-a vezano za dobrovoljno samotestiranje učenika. Testovi dolaze u petak, 11. veljače u školu, no prije nego ih podijelimo potrebno je upoznati roditelje i učenike s Uputama, s Obavijesti roditeljima te prikupiti Izjave onih koje ne žele preuzeti testove odnosno (samo)tesirati svoju djecu.

U prilogu se nalaze svi dokumenti: *Upute ravnateljima, Obavijesti roditeljima/skrbnicima i Nepristanak*. Molim vas da ih pročitate.

Do petka 11. veljače oni roditelji koji se ne slažu s testiranjem dostavljaju izjavu (Nepristanak). Takvi učenici u slučaju kontakta s pozitivnom osobom **neće biti** izuzeti od karantene.

Izjavu mogu donijeti učenici u školu ili ju roditelji mogu poslati emailom razrednici/razredniku.

Na temelju povratnih informacija u petak 11.2. podijelit ćemo po dva testa svakom učeniku. Za učenike koji nisu u petak u školi, roditelji testove mogu podignuti do 14 sati, uz najavu razrednici/ku ili će učenici dobiti testove u ponedjeljak odnosno prvi dan kad se vrate u školu.

Ukratko, prema uputama učenici se testiraju kod kuće dan prije ili jutro prije nego dođu u školu i to je naravno, dobrovoljno. Preporuča se ponedjeljkom, ali svakako jedanput tjedno i da razmak između dva testiranja bude podjednak. Rezultat je potrebno upisati u informativku, a pozitivan javiti razrednici/razredniku te se za daljnje postupanje javiti liječniku obiteljske medicine ili epidemiologu.

Za učenike mlađe od 16 godina nije uputno da provode samotestiranje bez nadzora ili pomoći odraslih osoba.

Učenici, koji su već oslobođeni samoizolacije, dakle oni koji su preboljeli unutar 120 dana od kontakta, oni koji su dvaput cijepljeni ili preboljeli pa jednom cijepljeni, oni mogu sudjelovati u samotestiranju kao i svi ostali učenici. No, mogu se testirati i samo u slučaju pozitivnog slučaja u razredu te dobivaju po dva testa.

**Učenici kojima je izrečena samoizolacija unazad tjedan dana** te im samoizolacija traje u vrijeme prvog rutinskog samotestiranja, u slučaju negativnog rezultata kreću u školu.

OŠ Poreč neće provoditi mjeru samotestiranja u prostorima škole.

Unaprijed Vam hvala na dodatnom angažmanu.

Ravnateljica OŠ Poreč